BASES CONVOCATORIA AXUDAS A DEPORTISTAS INDIVIDUAIS ANUALIDADE 2022
ADMINISTRACIÓN LOCAL — Municipal — Soutomaior (Subvencións e axudas, 09/11/2023)

Expediente núm.: 1137/2023 Procedemento: Subvencións por Concorrencia Competitiva A Concellería de Deportes do Concello de Soutomaior, sendo consciente da menor visibilidade e proxección que teñen os deportes que se desenvolven de xeito individual, e da dificultade que pode xurdir para participar en distintas competicións propón a convocatoria de axudas para a promoción e difusión do deporte e para impulsar a práctica deportiva a través de unha subvención económica para sufragar parte dos gastos derivados da práctica deportiva. As bases reguladoras da concesión destas axudas establécense de conformidade co disposto na Lei 38/2003, de 17 de novembro, xeral de subvencións, e na Lei 9/2007, de 13 de xuño, de subvencións de Galicia. O obxecto da presente convocatoria é establecer os criterios que regularán a convocatoria do programa: Axudas para deportistas individuais do Concello de Soutomaior, anualidade 2022. Terán a consideración de deportes de carácter individual aquelas prácticas ou disciplinas deportivas que non requiren de acompañamento para levarse a cabo, é dicir que poden realizarse en solitario. Financiarase o desenvolvemento dos seguintes proxectos ou actuacións: Os/as deportistas que participen en competicións deportivas federadas incluídas nos calendarios oficiais de carácter provincial, galego, estatal ou internacional e manteñan na data de presentación de solicitudes a súa actividade competitiva oficial e federada. Os/as aspirantes terán que cumprir os seguintes requisitos: As axudas reguladas nas presentes bases concederanse en réxime de concorrencia competitiva e baixo os principios de obxectividade, transparencia, igualdade, non discriminación, eficacia e eficiencia. A dotación orzamentaria total da presente convocatoria é de 8.500 € distribuídos segundo o establecido no punto sexto das presentes bases. O importe da axuda individual calcularase seguindo a seguinte formula: 8.500 € x Puntuación individual/Puntuación total dos solicitantes. A puntuación individual final de cada solicitante establecerase polos puntos obtidos na baremación multiplicados polo coeficiente do deporte. A contía máxima a percibir por deportista non poderá superar o 10% do orzamento total. As solicitudes presentaranse, no Rexistro Xeral do Concello ou ben a a través dos procedementos previstos no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas. Así mesmo, tamén poderán presentar a súa solicitude electronicamente a través de http://soutomaior.sedelectronica.es/Cando os deportistas sexan menores de idade as axudas terán que ser solicitadas polas nais, pais ou o titores. Data límite para a presentación de solicitudes: 10 días hábiles, contados a partir do día seguinte da publicación do extracto da convocatoria no BOPPO. Estas bases publicaranse na páxina web do Concello de Soutomaior, no taboleiro de anuncios da sede electrónica e no Boletín Oficial da provincia. Cada deportista só poderá optar a unha única axuda, independentemente do número de modalidades deportivas que practique. As solicitudes (Anexo I) virán acompañadas da seguinte documentación: A presentación das solicitudes supón a aceptación incondicional das presentes bases e das condicións, requisitos e obrigas contidas nelas. A concorrencia ao proceso de concesión das axudas implicará a manifestación tácita do consentimento inequívoco ao tratamento de datos de carácter persoal e a súa publicación de acordo co previsto na Lei orgánica 3/2018 de 05 de decembro de protección de datos persoais e garantía dos dereitos persoais. A finalidade da recollida e tratamento dos datos persoais será estritamente a tramitación do expediente correspondente. Unha vez presentada a solicitude revisarase a documentación achegada. No caso de estar incompleta ou conter erros, requiriráselles aos/ás solicitantes que no prazo de 5 días hábiles, acheguen os documentos preceptivos, con indicación de que se transcorrido o prazo non o fixeran, procederase ao arquivo da solicitude. A avaliación das solicitudes realizaraa unha comisión de valoración, constituída con tal fin e terá a seguinte composición: Presidente: A Coordinadora Deportiva do Concello de Soutomaior ou persoa en quen delegue Secretaria: Administrativa de Secretaría ou persoa en quen delegue. Vogais: Unha vez valoradas todas as solicitudes por parte da Comisión de Valoración, proporáselle a concesión das axudas á Xunta de Goberno Local do Concello, quen resolverá. O prazo máximo para resolver e notificarlles aos interesados/as a resolución do procedemento, será de 10 días hábiles contados a partir do día seguinte ao de finalización do prazo para a presentación de solicitudes. Transcorrido o citado prazo sen que se adopte resolución expresa, entenderase desestimada. A aceptación da subvención concedida entenderase efectuada se no prazo de 3 días hábiles contados a partir do seguinte ao da notificación da resolución non renunciaran a ela expresamente mediante escrito dirixido ao Concello. A documentación a valorar deberá cinxirse exclusivamente a unha única modalidade deportiva para a que se solicita a axuda e na que o/a deportista teña a correspondente ficha federativa. De acordo co punto primeiro das presentes bases, os criterios de baremación serán os seguintes: a) Categoría na que competiu. (Máx.8 puntos). Acreditación: mediante licenza federativa. b) Resultados deportivos (Máximo 35 puntos). Logros obtidos en competicións deportivas federadas1 pertencentes aos calendarios oficiais dos diferentes niveis competitivos (que requiran unha clasificación previa e na que estean inscritos un mínimo de 10 deportistas2 na modalidade valorada) ou participación nas mesmas, durante o ano a que se refira a convocatoria. As competicións deportivas federadas oficiais que non requiran clasificación previa puntúan neste apartado ao 50% da táboa seguinte. Valorarase unha única proba por nivel competitivo. Acreditación: Mediante certificación da federación correspondente (autonómica, estatal ou internacional segundo o nivel da competición), (Anexo VI: modelo de certificación), ou no seu defecto calendario oficial acompañado de acta da competición/resultados. c) Desprazamentos a competicións. Máximo 20 puntos. Valorarase o maior desprazamento que tivera segundo o seguinte baremo: Acreditación: mediante a propia certificación federativa. d) Condición do deportista. Máximo 25 puntos. A valoración deste apartado realizarase segundo os seguintes apartados sen que poida exceder dos 25 puntos: Acreditación: Mediante as certificacións oportunas acreditativas da condición indicada. O item “ruptura de barreiras culturais” non é preciso acreditalo. Aplicarase de oficio nos casos que proceda. e) Repercusión social. Máximo 3 puntos. Por traxectoria en anos do deportista. Ata 3 puntos segundo os seguintes criterios: Acreditación: de oficio polo Concello f) Por difusión en medios de comunicación. Ata 7 puntos. Valorarase segundo o dossier presentado con noticias publicadas en diferentes medios de comunicación. Debe apreciarse o medio de comunicación, o titular da noticia a data de publicación valorándose conforme aos seguintes criterios. Non se puntuará aqueles requisitos que non sexan acreditados, segundo o indicado nas bases. A resolución porá fin á vía administrativa e contra ela os/as interesados poderán interpoñer recurso de reposición ante o mesmo órgano no prazo dun mes desde a notificación, ou ben alternativamente recurso contencioso-administrativo no prazo de dous meses, contados desde o día seguinte á referida publicación. A resolución do procedemento farase pública, de acordo coa Lei 38/2003 xeral de subvencións. O pagamento das axudas farase nun único pagamento previa presentación dos gastos xustificados con: Prazo de xustificación: ata o 20 de decembro do ano en curso. Non haberá posibilidade de efectuar pagamentos anticipados e aboamentos a conta da axuda concedida. As axudas estarán suxeitas ás retencións fiscais obrigatorias. De acordo co establecido nos artigos 14 LXS e 11 LSG serán obriga dos beneficiarios: O Concello de Soutomaior resérvase o dereito a orientar técnicamente as actividades, a comprobar os datos económicos así como a supervisar a efectiva realización das mesmas, e dar a coñecer públicamente as actividades subvencionadas. O Concello de Soutomaior poderá revogar nos seguintes casos: DOCUMENTO ASINADO ELECTRONICAMENTE.